නාර්ගීස් දත් (1 ජුනි 1929 – 3 මැයි 1981), (උපත් නාමය ෆාතිමා රෂිද්, ජනප්‍රිය නාමය නාර්ගීස්), යනු ඉන්දියානු සිනමාවේ හිටපු රංගන ශිල්පිනියක් වේ. 1935 වසරේ තලාශ්-ඊ-හක්හී ළමා චරිතයක් නිරූපණය කරමින් රංගන ක්ෂේත්‍රයට පා තැබූ ඇය ඉන්දියානු හින්දි සිනමා ඉතිහාසයේ මෙතෙක් බිහිවූ එක් අග්‍රගණ්‍ය රංගන ශිල්පිණියක ලෙස සැළකේ. 1942 වසරේ තමන්නා චිත්‍රපටිය හරහා වෘත්තීයම වශයෙන් සිනමාවට පිවිසි ඇය එතැන් සිට 1940 හා 1960 දශක අතර නිමවූ ජනප්‍රිය සිනමාපට රැසකටම සිය දායකත්වය ලබා දී තිබේ.